|  |  |
| --- | --- |
| Naša oznaka: 14.04.1-I1.9-2363Direktni e-mail: amela.sacic@kultbih.orgDirektni telefon: +387 33 778 764 | Sarajevo, 26.2.2018 g. |

**Informacija za medije**

**Biznis forum "Rasterećenjem privrede do novih radnih mjesta" 7. marta u Bihaću**

Počele su prijave za Biznis forum "Rasterećenjem privrede do novih radnih mjesta" koji će biti održan 7. marta 2018. godine u Bihaću.

Forumu mogu prisustvovati privrednici, mladi preduzetnici, predstavnici vladinog, akademskog i nevladinog sektora, studenti/ce i svi oni koji žele i misle da mogu poboljšati stanje u bh. Privredi.

Prijave se vrše preko prijavnog obrasca <http://mladi.org/myURL/1y> , a broj učesnika je ograničen.

Cilj foruma je razgovarati o teretima koji ograničavaju rast i razvoj privrede u Federaciji BiH sa fokusom na Unsko-sanski kanton, mogućnostima za njihovo prevazilaženje, inicijativama i aktivnostima koje se provode u svrhu ekonomskih reformi, programima i mjerama poticaja zapošljavanju i samozapošljavanju, posebno mladih, te prilikama i preprekama za pokretanje biznisa. Detektovati ćemo probleme koji ograničavaju rast i razvoj privrede u Bosni i Hercegovini, ali i pokušati ponuditi konkretna rješenja.

Između ostalog, biće predstavljeni rezultati istraživanja dodjele budžetskih poticaja privredi u periodu 2012-2015., te inicijativa bh. privrednika za plaćanje PDV-a državi po naplaćenim umjesto izdanim računima.

O temama će govoriti predstavnici resornih institucija vlasti, istaknuti stručnjaci iz oblasti ekonomije, poslovnog okruženja i zapošljavanja, privrednici uspješnih preduzeća i mladi preduzetnici. U konačnici, namjera je okupiti predstavnike vlasti, privrede i mlade ljude radi vođenja konstruktivnog dijaloga o pitanjima unaprjeđenja poslovnog okruženja i prilika za zapošljavanje u BiH.

Biznis forum se organizira u okviru inicijative pod nazivom „Poslovni prostor BH“ koju Institut za razvoj mladih KULT od 2014. godine provodi u okviru Projekta održivosti civilnog društva u Bosni i Hercegovini (CSSP), koji realizuju Centri civilnih inicijativa (CCI) i Centar za promociju civilnog društva (CPCD), a koji je podržan od Američke agencije za međunarodni razvoj (USAID).

Biznis forum posvećen je privrednicima i privredi, a organizuju ga Institut za razvoj mladih KULT i Ministarstvo privrede Unsko-sanskog kantona.

Biznis forumi ranije su organizovani u Tešnju, Bijeljini, Neumu i Tuzli.

za više informacija kontaktirati:

Amela Sačić,

saradnica za odnose s javnošću

Institut za razvoj mladih KULT

+387 62 771 809

+387 61 510 942

amela.sacic@kultbih.org

[www.mladi.org](http://www.mladi.org)